Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: a 44/2000. (XII. 27.) EüM rendelethez]
Paragraph Index: 2225

a 44/2000. (XII. 27.) EüM rendelethez] „3. ÚTMUTATÁS A BIZTONSÁGI ADATLAPOK ÖSSZEÁLLÍTÁSÁHOZ Az Útmutatás célja, hogy biztosítsa, hogy az 1. és 2. pontokban felsorolt minden szükséges rovat tartalma következetes és pontos legyen, úgy, hogy az ezek alapján készített biztonsági adatlapok a foglalkozásszerûen felhasználóknak lehetõvé tegyék a munkahelyeken a szükséges egészség- és biztonságvédelmi, valamint környezetvédelmi intézkedések meghozatalát. A biztonsági adatlapok által szolgáltatott információnak meg kell felelnie a dolgozók egészségének és biztonságának a vegyi anyagok munkahelyi alkalmazásával járó kockázatok elleni védelmére vonatkozó 25/2000. (IX. 30.) EüM—SZCSM együttes rendelet követelményeinek. 2004/56. szám Különösen fontos, hogy a biztonsági adatlapok segítségével a munkaadó meghatározhassa, vannak-e a munkahelyen veszélyes vegyi anyagok, és elvégezhesse az ilyen anyagok használatával járó egészség- és biztonságkockázat becslését. Az információt egyértelmû és tömör formában kell leírni. A biztonsági adatlapokat olyan illetékes személynek kell elkészítenie, aki a felhasználók körének sajátos szükségleteit, amennyire ezek ismertek, figyelembe veszi. Az anyagokat és készítményeket forgalomba hozó személyeknek biztosítaniuk kell, hogy az illetékes személyek megfelelõ alap- és továbbképzésben részesüljenek. Olyan készítményeknél, melyeket nem soroltak be veszélyességi osztályba, de amelyekhez a 7. § (2) bekezdése szerint biztonsági adatlap kell, minden rovatban meg kell adni a megfelelõ információt. További információ válhat szükségessé olyan esetekben, amikor az anyagok és készítmények tulajdonságainak széles a skálája. Ha más esetben felmerül, hogy egyes tulajdonságoknál a vonatkozó információnak nincs jelentõsége, vagy technikai okok miatt nem lehet információt szolgáltatni, ezt minden rovatban világosan meg kell indokolni. Minden veszélyes tulajdonságról tájékoztatást kell adni. Ha megállapítható, hogy valamely meghatározott veszéllyel nem kell számolni, akkor az osztályba sorolást végzõ számára adott információknál világosan meg kell különböztetni azokat az eseteket, ahol nincs információ, és azokat az eseteket, melyekre negatív vizsgálati eredmények vannak. A biztonsági adatlap kiadásának dátumát az elsõ oldalon kell feltüntetni. Amikor a biztonsági adatlapot felülvizsgálták, a változásokra a fogadó személy figyelmét fel kell hívni. Jegyzet Biztonsági adatlapok szükségesek azoknál az 1. számú melléklet 8. és 9. pontjaiban felsorolt anyagoknál és készítményeknél is (pl. fémek tömbformában, ötvözetek, nyomás alatt lévõ gázok stb.), melyekre korlátozott feliratozási kötelezettség van.

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes